24/02/2017 | Administración LocalProvincial
Deputación Provincial da Coruña
Servizo de Promoción Económica, Turismo e Emprego
Resolución da Presidencia n.º 2017/5010 pola que se aproba as bases e o orzamento da convocatoria do I concurso de turismo escolar da provincia da Coruña

SERVIZO DE PROMOCIÓN ECONÓMICA, TURISMO E EMPREGO. SECCIÓN DE PROMOCIÓN E DESENVOLVEMENTO TURÍSTICO Por Resolución da Presidencia n.º 2017/5010 de 14 de febreiro aprobanse as bases e o orzamento da convocatoria do I concurso de “turismo escolar” da provincia de A Coruña, que se transcriben de seguido: I CONCURSO DE TURISMO ESCOLAR, ANO 2017 PREÁMBULO Dende a Deputación da Coruña trabállase pola conservación e a preservación do patrimonio da provincia, do cal é responsable. Por outra banda, dende a administración provincial tamén se realizan actuacións para promover o turismo en toda a provincia. Con estas premisas a Deputación da Coruña pon en marcha o programa de Turismo escolar. O programa está dirixido a escolares entre 4 e 16 anos, de calquera centro escolar da provincia da Coruña. A Deputación da Coruña ofrece un guía que se encarga de facer unha visita explicando os puntos máis destacables e interesantes do lugar, daqueles recursos que dependen directamente do ente provincial. Teñen un carácter lúdico e formativo para que os máis pequenos gocen aprendendo. As visitas propostas son as seguintes: “Testemuñas de pedra”: a visita abarca ao Castelo de Vimianzo e as Torres do Allo, dúas formas diferentes de entender como se vivía no pasado, con dúas estruturas arquitectónicas diferentes que mostran aos escolares o cambio nas formas de asentamento. “Ritual e Tradición”: a experiencia transcorre entre o Dolmen de Dombate e o Ecomuseo Forno do Forte. Con esta viaxe preténdese alcanzar non só unha explicación individual de cada un dos dous fitos patrimoniais senón, tamén, unha visión conxunta do reflexo da pegada do ser humano dende tempos ancestrais e os cambios na concepción das formas de vida. “Romanos no Mandeo”: Situado na parte alta do río Mandeo, o Centro de Interpretación de Teixeiro (Curtis) ten unha dobre función: divulgativa a través do centro de interpretación, no que usando o río como fío condutor ponse en valor o patrimonio cultural e etnográfico de toda a ribeira do río Mandeo e formativa, xa que o centro acolle cursos, talleres e serve como albergue. “O segredo do Eume”: Situado nun montículo rochoso entre os ríos Eume e Sesín, en pleno corazón das fragas do Eume, O Mosteiro de Caaveiro érguese cunha incomparable beleza, que sufriu numerosas intervencións ao longo da súa historia. As súas orixes remóntanse ao século X, momento do cal se teñen as primeiras novas da existencia de vida monástica neste lugar. A historia de Caaveiro vencéllase a San Rosendo pero tamén pertenceu á orde de San Bieito e posteriormente foi mosteiro de cóengos regulares de San Agustín. “O bosque animado”: nesta visita téntase coñecer por dentro como era a vida dentro dun pazo e dos seus xardíns, coma é o Pazo de Mariñán, e como é unha casa nobre e unha contorna tan espectacular que chegou a inspirar unha das grandes novelas galegas “O bosque animado”, da man do autor Tino Multani Abdallahi. Estas propostas son de carácter aberto, coa posibilidade de que cada centro escolar escolla os lugares máis axeitados para os seus intereses educativos. Ademais destas visitas que se basean no patrimonio pertencente a Deputación Provincial, o programa de turismo escolar inclúe, por primeira vez no curso escolar 2016-2017, visitas a recursos municipais. Estarán incluídos no presente concurso aquelas redaccións e/ou debuxos realizadas en base a estes recursos, todos recollidos na páxina web: www.dacoruna. gal/turismo/turismo-escolar O obxectivo da actividade é crear sinerxías entre o patrimonio cultural e os nenos como un elemento que proporcione valores e coñecementos aos máis pequenos. BASES PRIMEIRA.–Obxecto Poderán optar ao premio todos os alumnos que presenten unha obra en formato redacción ou debuxo inédito sobre a visita que realizaran aos fitos patrimoniais da Deputación da Coruña ou os recursos municipais que se reflicten na páxina web www.dacoruna. gal/turismo/turismo-escolar no marco do programa de turismo escolar da administración provincial. SEGUNDA.–Participantes. Poderán participar todas as persoas físicas con idades comprendidas entre 4 e 16 anos, de calquera nacionalidade que formen parte dalgún dos centros que teñan realizado unha visita de turismo escolar aos fitos predeterminados. TERCEIRA.–Formato. Os traballos presentados deberán versar sobre a visita turística realizada dentro do programa de turismo escolar da Deputación da Coruña e poderán presentarse os seguintes traballos: – Redacción: pode ser en formato narrativa ou poesía, cunha extensión máxima de 1 folio. A temática, aínda que debe xirar sobre o elemento patrimonial visitado, terá un guión libre. Destacarase a orixinalidade e o punto de vista innovador adoptado polo alumno/a sobre o elemento patrimonial. – Debuxo: os debuxos ou pinturas versarán sobre o lugar visitado e entregaránse en formato papel. Destacarase a orixinalidade e o punto de vista adoptado polo alumno sobre o elemento patrimonial. CUARTA.–Premio. Poderase participar en dúas modalidades, redacción ou debuxo. Cada unha das modalidades ten dúas categorías, dependo das idades dos participantes: CATEGORÍA A (cursos de educación infantil e primaria) Outorgarase primeiro, segundo e terceiro premio para o mellor debuxo ou para a mellor redacción:  Primeiro premio: consistirá nun lote de xogos e contos infantís que fomenten a aprendizaxe doutras culturas, países e costumes para o alumno/a gañador/a, e outro lote para o colexio do alumno/a gañador/a.  Segundo e terceiro premio: consistirá nunha colección de contos infantís sobre a temática das visitas turistas (arqueoloxía, patrimonio, artesanía) para o alumno/a gañador/a, e outro lote para o colexio do premiado/a. CATEGORÍA B (cursos de educación secundaria) Outorgarase primeiro, segundo e terceiro premio para o mellor debuxo ou a mellor redacción:  Primeiro premio: consistirá nun iPAD AIR 2 para a clase da alumna ou do alumno gañador.  Segundo premio: consistirá nunha TABLETA para a clase da alumna ou do alumno gañador.  Terceiro premio: consistirá nun LIBRO ELECTRÓNICO para a clase da alumna ou do alumno gañador. A Deputación resérvase o dereito a facer uso das obras, cedéndo a autora ou autor os dereitos para que a Deputación poida empregalas para calquera campaña de sensibilización e información das actividades da Deputación da Coruña relacionadas co turismo ou co patrimonio provincial. QUINTA.–Prazo e forma de presentación dos traballos. Prazo: o prazo de admisión de obras comezará dende o dia seguinte á realización por parte do centro educativo da visita turística e rematará o 30 de xuño de 2017. Forma de presentación: os traballos entregaranse nun sobre pechado (1), no exterior do sobre indicarase “ I Concurso de Turismo Escolar”, categoría na que se presenta (categoría A para cursos de educación infantil e primaria, e categoría B para cursos de educación secundaria) é a modalidade (redacción ou debuxo). Deben indicar como remite o nome do centro do que proveñen. Dentro deste sobre irán os traballos identificados cun pseudónimo e un sobre pechado (2) no que se incluirán os seguintes documentos: 1. Listado coa relación de alumnado e os seus pseudónimos.2. Folla de aceptación dos compromisos e as autorizacións de datos de carácter persoal cos datos requiridos(anexo 1). Os traballos deberán presentarse por medio dun envío que realice o tutora ou tutor do centro educativo. As candidaturas presentaranse no Rexistro Xeral da Deputación Provincial da Coruña, Avda. do Porto da Coruña, 2, 15003 A Coruña, ou consonte co indicado no art.16.4 apartado e) da Lei 39/2015, do 01 de outubro, RXPAC. SEXTA.–Composición e actuación do xurado. O xurado estará presidido polo presidente da Deputación da Coruña ou persoa en quen delegue e formarán parte un técnico/a do Servizo de Acción Social, Cultura e Deportes, un membro do colexio Calvo Sotelo, un membro da Imprenta provincial e un técnico/a da Sección de Promoción e Desenvolvemento Turístico da Deputación da Coruña. Actuará como secretario o da Corporación ou persoa funcionaria en quen delegue. Esta será a persoa encargada de abrir o sobre das obras que resulten finalistas. O xurado actuará en pleno, será necesaria a asistencia de dous terzos dos seus membros. As súas deliberacións serán secretas e delas redactarase a acta correspondente. O réxime xurídico e de funcionamento do xurado será o disposto no artigo 17 da Lei 40/2015 do 01 de outubro. A Deputación resérvase o dereito de modificar as condicións en calquera momento, incluso pode chegar a anulalo ou deixalo sen efecto sempre que concorra causa xustificada, en todo caso comprométese a comunicalo pola mesma vía. Así mesmo, o xurado poderá declarar deserto o premio e a súa proposta será obxecto de resolución da Presidencia desta Deputación, que é o órgano competente para resolver o premio. SÉTIMA.–Prazos de concesión e entrega dos premios. A concesión do premio decidirase antes do 1 de setembro de 2017, e darase a coñecer a través dos distintos medios de comunicación. A entrega de premios celebrarase nas dependencias da Deputación da Coruña e avisaranse as persoas gañadoras cunha semana de antelación. OITAVA. –A partir do día seguinte á concesión do xurado dos traballos premiados, as obras non premiadas non serán devoltas aos centros dos que proveñen. Nembargante, se algún centro quere recuperalas unha vez remate o concurso, poderá facelo recolléndoas na Deputación da Coruña, Avd. do Porto da Coruña, 2, sección de turismo (A Coruña). NOVENA. –A participación nesta convocatoria supón a total aceptación destas bases. A Coruña, 14 de febreiro de 2017. O presidente O secretario Valentín González Formoso José Luís Almau Supervía FOLLA DE ACEPTACIÓN DOS COMPROMISOS DA CONVOCATORIA I CONCURSO TURISMO ESCOLAR 2016-2017 (ANEXO I) DATOS DO CENTRO EDUCATIVO PARTICIPANTE Outros datos:  A participación nesta convocatoria supón a total aceptación das bases. Lugar e data __________________________ (sinatura do/a docente que titorize) (sinatura da dirección do centro) --------------------------------------------------------------------------------------------------------------------------------------------------------------- Autorización para a publicación dos datos persoais* e cesión de imaxe das persoas participantes menores de idade no I Concurso de Turismo Escolar 2016-2017 Don/dona., con DNI., como pai/nai ou titor/a do/a menor., autorizo á Deputación da Coruña ao emprego dos datos de carácter persoal e imaxes para fins de difusión e publicidade que se considere conveniente no marco da promoción e o fomento do turismo e do patrimonio na provincia da Coruña. _______,_____ de __________ de 2017. Asinado (pai, nai, titor/a legal) *Segundo o disposto no artigo 18 da Constitución, Lei 1/1982, do 5 de maio, sobre o dereito ao honor, a intimidade persoal e a propia imaxe e a Lei 15/1999, do 13 de decembro, sobre a protección de datos de carácter persoal.